Οι **Avenged Sevenfold** (επίσης γνωστοί ως **A7X**) είναι αμερικανικό metalcore συγκρότημα από το Huntington Beach της California και σχηματίστηκε το 1999. Τα μέλη του συγκροτήματος αυτή τη στιγμή είναι οι M. Shadows (φωνητικά), Synyster Gates (κιθάρα), Zacky Vengeance (κιθάρα), Johnny Christ (μπάσο) και Brooks Wackerman (ντράμς).

Είναι γνωστοί, για τον ποικιλόμορφο heavy metal ήχο τους. Οι Avenged Sevenfold πρωτοεμφανίστηκαν με metalcore ήχο στο πρώτο τους άλμπουμ Sounding the Seventh Trumpet αλλά το στιλ τους εξελίχθηκε μέχρι το τρίτο άλμπουμ, το οποίο ήταν το πρώτο που κυκλοφόρησε από μεγάλη δισκογραφική εταιρία, City of Evil σε έναν περισσότερο hard rock/heavy metal ήχο. Το συγκρότημα συνέχισε να πειραματίζεται με νέους ήχους με το άλμπουμ Avenged Sevenfold (album) και γνώρισε μεγάλη και συνεχόμενη επιτυχία, πριν το θάνατο του drummer τους Jimmy "The Rev" Sullivan το 2009. Παρά το γεγονός αυτό, το συγκρότημα συνέχισε με τη βοήθεια του πρώην drummer των Dream Theater, Mike Portnoy, με τον οποίο κυκλοφόρησαν και έκαναν περιοδεία για το τελευταίο άλμπουμ τους Nightmare το 2010.

Σήμερα, οι Avenged Sevenfold έχουν κυκλοφορήσει εφτά άλμπουμ, ένα acoustic άλμπουμ, ένα live άλμπουμ/DVD και δεκαοκτώ singles και έχουν πουλήσει πάνω από 3 εκατομμύρια άλμπουμ παγκοσμίως. Το συγκρότημα έλαβε πολλές θετικές κριτικές για την παγκόσμια επιτυχία του και συμπεριελήφθη στα 10 Καλύτερα Συγκροτήματα της Δεκαετίας της ιστοσελίδας Ultimate Guitar, στο νούμερο δύο.

Ιστορία
-------

### Σχηματισμός και πρώτα χρόνια (1999-2002)

Το συγκρότημα σχηματίστηκε στην Huntington Beach της Καλιφόρνια το 1999 από τα μέλη M.Shadows, Zacky Vengeance, The Rev και Matt Wendt. Ο M.Shadows επινόησε το όνομα ως αναφορά στην ιστορία των Κάιν και Άβελ από την Αγία Γραφή, που βρίσκεται στο κεφάλαιο 4:24 της Γενέσεως, παρ' όλο που τα μέλη δεν είναι θρήσκα. Μετά από το σχηματισμό του συγκροτήματος, κάθε μέλος πήρε ένα ψευδώνυμο που είχε ήδη από το Λύκειο.

Πριν την κυκλοφορία του πρώτου άλμπουμ, το συγκρότημα είχε ηχογραφήσει δύο demo το 1999 και το 2000. Το πρώτο άλμπουμ των Avenged Sevenfold Sounding the Seventh Trumpet, ηχογραφήθηκε όταν τα μέλη ήταν μόλις δεκαοκτώ ετών, ακόμη στο Λύκειο. Κυκλοφόρησε από την πρώτη δισκογραφική εταιρία τους, την Good Life Recordings το 2001. Μετά την ένταξη του κιθαρίστα Synyster Gates στο συγκρότημα, επανηχογραφήθηκε το εισαγωγικό κομμάτι του άλμπουμ, "To End The Rapture". Στη συνέχεια το άλμπουμ επανακυκλοφόρησε από την Hopeless Records το 2002. Το συγκρότημα άρχισε να κερδίζει αναγνώριση παίζοντας με συγκροτήματα όπως οι Mushroomhead και οι Shadows Fall και επίσης συμμετέχοντας στην περιοδεία Take Action Tour.

### Σταθερά μέλη και εμπορική επιτυχία (2003-2006)

Αφού η θέση του μπασίστα δόθηκε οριστικά στον Johnny Crist, κυκλοφόρησε το άλμπουμ με τίτλο Waking The Fallen από την Hopeless Records τον Αύγουστο του 2003. Το άλμπουμ είχε πιο εκλεπτυσμένη και επαγγελματική παραγωγή από το προηγούμενο. Το συγκρότημα τιμήθηκε από το *Billboard* και την εφημερίδα *The Boston Globe* και έπαιξε στο Vans Warped Tour. Το 2004, οι Avenged Sevenfold ξαναπήραν μέρος στο Vans Warped Tour και γύρισαν music video για το τραγούδι "Unholy Confessions" το οποίο προβλήθηκε από το Headbangers Ball του MTV 2. Σύντομα μετά από την κυκλοφορία του Waking The Fallen οι Avenged Sevenfold εγκατέλειψαν την Hopeless και υπέγραψαν συμβόλαιο με τη Warner Bros.

Το City Of Evil, το τρίτο άλμπουμ του συγκροτήματος, κυκλοφόρησε στις 7 Ιουνίου του 2005 και αμέσως κατέλαβε την τριακοστή θέση τον πίνακα *Billboard 200* πουλώντας πάνω από 30.000 αντίτυπα την πρώτη εβδομάδα κυκλοφορίας του. Σε αντίθεση με τα προηγούμενα άλμπουμ των Avenged Sevenfold τα οποία κατατάσσονταν στο είδος της metalcore, το City Of Evil είχε πιο κλασσικό heavy metal ήχο. Είναι επίσης αξιοσημείωτο ότι ο M. Shadows δεν χρησιμοποίησε καθόλου scream φωνητικά στο συγκεκριμένο άλμπουμ και δούλεψε με τον Ron Anderson επί μήνες πριν να κυκλοφορήσει το άλμπουμ. Το City Of Evil προσκόμισε εξαιρετικές κριτικές από διάφορα περιοδικά και ιστοσελίδες και είναι υπεύθυνο για την τωρινή δημοσιότητα του συγκροτήματος.

Αφού έπαιξαν στο Ozzfest το 2006, οι Avenged Sevenfold νίκησαν τους γνωστούς R&B καλλιτέχνες Rihanna και Chris Brown, Panic! at the Disco, Angels & Airwaves και James Blunt στον διαγωνισμό για τον τίτλο του *Καλύτερου Πρωτοεμφανιζόμενου Καλλιτέχνη* στα MTV Video Music Awards, χάρη εν μέρει στο τραγούδι τους που επηρεάστηκε από το Fear and Loathing in Las Vegas, με τίτλο "Bat Country". Επέστρεψαν στο *Vans Warped Tour*, αυτή τη φορά ως κύριο συγκρότημα και μετά συνέχισαν με τη δική τους περιοδεία το *Cities of Evil Tour*. Επίσης, το κύριο single "Bat Country" έφτασε στο Νο.2 του *Billboard's Mainstream Rock Charts*, Νο.6 στο *Billboard's Modern Rock Charts* και το music video που το συνόδεψε, στο Νο.1 του *MTV's Total Request Live*. Μετά από αυτή την επιτυχία, το άλμπουμ είχε υψηλές πωλήσεις και έγινε το πρώτο χρυσό άλμπουμ των Avenged Sevenfold. Ύστερα, έγινε πλατινένιο τον Αύγουστο του 2009.

### Το άλμπουμ "Avenged Sevenfold" και ο θάνατος του "The Rev" (2007-2009)

Οι Avenged Sevenfold κλήθηκαν να συμμετέχουν στο "Ozzfest" και να παίξουν στην κύρια σκηνή, μαζί με άλλα ευρέως γνωστά rock και heavy metal συγκροτήματα όπως οι DragonForce, οι Lacuna Coil, οι Hatebreed, οι Disturbed και οι System of a Down, για πρώτη φορά το 2006. Τον ίδιο χρόνο, ολοκλήρωσαν μια παγκόσμια περιοδεία, στις Ηνωμένες Πολιτείες Αμερικής, το Ηνωμένο Βασίλειο (όπως και στην Κεντρική Ευρώπη), την Ιαπωνία, την Αυστραλία και τη Νέα Ζηλανδία. Μετά από την προώθηση του *City Of Evil* η οποία κράτησε 16 μήνες, το συγκρότημα ανακοίνωσε την ακύρωση της φθινοπωρινής περιοδείας του το 2006, για να ηχογραφήσουν το νέο άλμπουμ τους. Στο μεταξύ, το συγκρότημα κυκλοφόρησε το πρώτο του DVD με τίτλο All Excess στις 17 Ιουλίου του 2007. Το All Excess, που ξεκίνησε ως Νο.1 DVD στις ΗΠΑ, περιελάμβανε live εμφανίσεις και υλικό πίσω από τις κάμερες, που περιγράφει την οκτάχρονη πορεία του συγκροτήματος. Επίσης κυκλοφόρησαν δύο άλμπουμ, ως φόρο τιμής προς το συγκρότημα, με τίτλους *Strung Out on Avenged Sevenfold: Bat Wings and Broken Strings* και *Strung Out on Avenged Sevenfold: The String Tribute*, τον Οκτώβριο του 2007.

Το άλμπουμ *"Avenged Sevenfold"*, το τέταρτο άλμπουμ του συγκροτήματος, κυκλοφόρησε στις 30 Οκτωβρίου του 2007, ξεκινώντας στην θέση Νο.4 του *Billboard 200*, πουλώντας πάνω από 90.000 αντίτυπα. Πριν την κυκλοφορία του άλμπουμ, είχαν κυκλοφορήσει δύο singles με τίτλους "Critical Acclaim" και "Almost Easy". Τον Δεκέμβριο του 2007, έγινε ένα video κινουμένων σχεδίων για το τραγούδι "A Little Piece of Heaven". Επειδή το τραγούδι είχε αμφιλεγόμενο περιεχόμενο, η Warner Brothers κυκλοφόρησε το video μόνο για τους εγγεγραμμένους χρήστες του MVI στο internet. Το τρίτο single, με τίτλο "Afterlife" και το αντίστοιχο music video, κυκλοφόρησαν τον Ιανουάριο του 2008. Το τέταρτο single "Dear God", κυκλοφόρησε στις 15 Ιουνίου του 2008. Παρ' όλο που οι κριτικές ήταν ανάμεικτες, το άλμπουμ πούλησε πάνω από 500.000 αντίτυπα και διακρίθηκε ως "Album of the Year" στα Kerrang! Awards.

Οι Avenged Sevenfold ήταν το κύριο συγκρότημα στην περιοδεία Taste of Chaos το 2008, μαζί με τους Atreyu, τους Bullet for My Valentine, τους Blessthefall και τους Idiot Pilot. Χρησιμοποίησαν υλικό από την τελευταία τους εμφάνιση στη Long Beach της Καλιφόρνια, για το Live in the LBC & Diamonds in the Rough, ένα B-sides CD μαζί με live DVD, το οποίο κυκλοφόρησε στις 16 Σεπτεμβρίου το 2008. Ηχογράφησαν, επίσης, αρκετά covers, όπως το "Walk" των Pantera, το "Flash of the Blade" των Iron Maiden και το "Paranoid" των Black Sabbath.

Τον Ιανουάριο του 2009, ο M. Shadows επιβεβαίωσε ότι το συγκρότημα θα έγραφε τη συνέχεια του τέταρτου άλμπουμ τους "Avenged Sevenfold", μέσα στους επόμενους. Επίσης, ανακοίνωσαν ότι θα παίζουν στο Rock on the Range από τις 16-17 Μαΐου του 2009. Στις 16 Απριλίου, έπαιξαν μία εκδοχή του It's So Easy των Guns N' Roses πάνω στη σκηνή με τους Slash, στο Nokia Theater του Λος Άντζελες. Στις 28 Δεκεμβρίου του 2009, ο drummer Jimmy "The Rev" Sullivan βρέθηκε νεκρός στο σπίτι του, στην ηλικία των 28. Τα αποτελέσματα της νεκροψίας ήταν ασαφή, αλλά στις 9 Ιουνίου του 2010, αποκαλύφθηκε ότι αιτία του θανάτου του ήταν μια "οξεία διλητηρίαση από πολλά φάρμακα, λόγω συνδυασμένης επηροής από Oxycodone, Oxymorphone, Diazepam/Nordiazepam και αλκοόλ". Σε μία δήλωσή τους, τα υπόλοιπα μέλη του συγκροτήματος εξέφρασαν το πένθος τους για το θάνατο του The Rev και μετά ανακοίνωσαν ένα μήνυμα από την οικογένεια του Sullivan, στο οποίο εκφράζεται η ευγνωμοσύνη τους προς τους θαυμαστές του, για την υποστήριξή τους.

### Το άλμπουμ "Nightmare"(2010-2011)

Το συγκρότημα παραδέχτηκε σε αρκετές συνεντεύξεις, ότι σκέφτηκαν να διαλυθούν εκέινη την περίοδο. Όμως, στις 17 Φεβρουαρίου του 2010, οι Avenged Sevenfold δήλωσαν ότι θα μπουν στο στούντιο, μαζί με τον πρώην (τώρα πια) drummer των Dream Theater, Mike Portnoy, για να παίζει drums για το άλμπουμ, στη θέση του the Rev.

Το single "Nightmare", κυκλοφόρησε ψηφιακά στις 18 Μαϊου του 2010. Μια προεπίδειξη του τραγουδιού κυκλοφόρησε στις 6 Μαΐου του 2010, στο Amazon.com, αλλά αφαιρέθηκε αμέσως μετά, για άγνωστους λόγους. Το mixing του άλμπουμ ολοκληρώθηκε στην Νέα Υόρκη και το "Nightmare" τελικά κυκλοφόρησε παγκοσμίως στις 27 Ιουλίου του 2010. Έλαβε ανάμεικτες προς θετικές κριτικές από τους κριτικούς, αλλά οι θαυμαστές του συγκροτήματος ενθουσιάστηκαν. Το "Nightmare" ξεπέρασε τις προσδοκίες για πωλήσεις έυκολα, ξεκινώντας από το Νο.1 του Billboard 200 με πωλήσεις που έφταναν τα 163.000 αντίτυπα, την πρώτη μόλις εβδομάδα κυκλοφορίας του. Αφού τελείωσε η ηχογράφηση, το Δεκέμβρη, ο Portnoy και το συγκρότημα έκαναν ταυτόχρονες δηλώσεις, ότι ο Portnoy δεν θα αντικαταστήσει τον The Rev. Τον Ιανουάριο του 2011, οι Avenged Sevenfold ανακοίνωσαν στο facebook ότι ο πρώην drummer των Confide, Arin Ilejay, θα κάνει περιοδεία μαζί τους από το 2011. Το αν ο Ilejay θα ενταχθεί στο συγκρότημα μόνιμα, δεν έχει αποφασισθεί ακόμα.

Τον Μάιο του 2011, επιβεβαιώθηκε ότι το συγκρότημα έγραψε ένα νέο τραγούδι, που συμπεριλήφθηκε στο Escalation DLC pack for Call of Duty: Black Ops. Ήταν η πρώτη φόρα που οι προγραμματιστές Treyarch ζήτησαν από ένα εξωτερικό συγκρότημα να συνεισφέρει με τραγούδι, από τότε που ιδρύθηκε η εταιρία. Το τραγούδι, με τίτλο "Not Ready to Die", κυκλοφόρησε στο iTunes στις 2 Μαϊου του 2011.

Οι Avenged Sevenfold έπαιξαν στα φεστιβάλ Rock am Ring και Rock im Park στις 3-5 Ιουνίου του 2011, μαζί με άλλα συγκροτήματα όπως οι Alter Bridge, οι System of a Down, και οι In Flames. Τον Απρίλιο του 2011, το συγκρότημα έπαιξε ως κύριο συγκρότημα στα Golden God Awards που οργανώθηκαν από το περιοδικό Metal Hammer. Το ίδιο βράδυ, κέρδισαν τρία βραβεία. Το βραβείο "Best Vocalist" για τον M. Shadows, το "Epiphone Best Guitarist(s)"για τους Synyster Gates και Zacky Vengeance και το "Affliction’s Album of The Year" για το Nightmare, ενώ ο Mike Portnoy κέρδισε το βραβείο "Drum Workshop’s Best Drummer" για τη δουλειά του στο άλμπουμ.

Τον Αύγουστο του 2011, ο τραγουδιστής M. Shadows δήλωσε ότι το συγκρότημα θα τελειώσει την περιοδεία Uproar Festival και μετά θα κάνει ένα διάλειμμα έξι μηνών πριν να ξεκινήσει ένα νέο άλμπουμ. Επίσης δήλωσε ότι ο Arin Ilejay και το συγκρότημα τα πάνε καλά μεταξύ τους, αλλά πρέπει να σιγουρευτούν ότι ο Ilejay θέλει να γράψει μουσική μαζί τους για να ενταχθεί μόνιμα στην μπάντα.

### Το άλμπουμ τους "Hail to the King" (2013-2015)

Τον Απρίλιο του 2012, ο M. Shadows μίλησε στο Kerrang Magazine και είπε πως ετοιμάζουν νέο live DVD από την περιοδεία τους στις Ασιατικές και Λατινοαμερικάνικες χώρες, που όμως θα περιλαμβάνει και κομμάτια από την περυσινή περιοδεία τους στην Ευρώπη.

Τον Σεπτέμβριο του 2012 οι Avenged Sevefold έγραψε επίσης ένα νέο τραγούδι, που συμπεριλήφθηκε στο παιχνίδι Call of Duty-Black Ops 2.Το τραγούδι ονομάζεται "Carry On" που ανήκει στην κατηγορία Hard rock/Heavy metal. Στις 15 Νοέμβρη, 2012, ο τραγουδιστής M. Shadows είπε ότι το συγκρότημα έχει ξεκινήσει να δουλεύει πάνω σε έναν καινούριο δίσκο, μετά το τέλος της ηχογράφησης του "Carry On" τον Αύγουστο του 2012. Το συγκρότημα ξεκίνησε τις ηχογραφήσεις τον Ιανουάριο του 2013. Άρχισαν να προβάλουν κλιπάκια από τις ηχογραφήσεις στην επίσημη ιστοσελίδα τους και εκεί επιβεβαιώθηκε ότι ο Arin Ilejay θα είναι πλέον μόνιμο μέλος και θα αντικαταστήσει τον εκλιπόντα Jimmy "The Rev" Sullivan. Ο M. Shadows είπε πως το νέο άλμπουμ θα έχει επιρροές blues rock και classic rock/metal στο στυλ των Black Sabbath και των Led Zeppelin.

Το άλμπουμ με τίτλο Hail to the King κυκλοφόρησε στις 27 Αυγούστου 2013. Αυτό είναι το πρώτο άλμπουμ των Avenged Sevenfold στο οποίο δεν υπάρχει απολύτως καμία μουσική επιρροή από τον εκλιπόντα The Rev. Το Hail to the King έγινε #1 στα αμερικάνικα τσαρτ US Billboard 200, στα βρετανικά τσαρτ, όπως επίσης και στη Φινλανδία, τη Βραζιλία, τον Καναδά και την Ιρλανδία και πήρε πολλές θετικές κριτικές.

### Το άλμπουμ τους "The Stage" (2016-σήμερα)

Το "The Stage" είναι το πρώτο άλμπουμ που περιέχει τον Brooks Wackerman στα drums, ο οποίος εντάχθηκε στο συγκρότημα στα τέλη του 2014 αν και δεν είχε επισημοποιηθεί μέχρι την επίσημη αποχώρηση του Arin Ilejay το 2015, επειδή το συγκρότημα ήθελε έναν drummer που να "ταιριάζει" μαζί τους. Επίσης το Τhe Stage είναι το πρώτο άλμπουμ που δημοσιεύεται από την νέα τους δισκογραφική εταιρία Capitol Records.

To άλμπουμ κυκλοφόρησε στις 28 Οκτωβρίου 2016, γράφτηκε και ηχογραφήθηκε μέσα στη χρονιά και είναι μουσικά τελείως διαφορετικό για το συγκρότημα, καθώς αποπνέει έναν progressive metal ήχο. Έκανε μεγάλη εντύπωση, όντας το πρώτο mainstream heavy metal album χωρίς καμιά προώθηση οποιουδήποτε είδους. Είναι το πρώτο τους συλληπτικό άλμπουμ, με το main theme να βασίζεται στην τεχνητή νοημοσύνη και στην αυτοκαταστροφή της κοινωνίας. Είναι επίσης και το μεγαλύτερο σε διάρκεια άλμπουμ τους, φτάνοντας τα 73 λεπτά και 35 δεύτερα, ξεπερνώντας το City of Evil του 2005 κατά ένα λεπτό σχεδόν. Όντας ήδη το μεγαλύτερο χρονικής διάρκειας άλμπουμ της μπάντας, έχει και το μακρύτερο τραγούδι τους μέχρι τώρα, το "Exist", με διάρκεια 15' και 41".

Αμέσως μετά την κυκλοφορία του, το άλμπουμ είχε σημαντική αναγνώριση. Εκανε ντεμπούτο στο νούμερο 4 του Billboard 200, και το ομότιτλο τραγούδι "The Stage" προτάθηκε στο 60th Annual Grammy Awards στην "Best Rock Song" κατηγορία, και βρίσκεται επίσης στο Rock Band 4 "More Metal Pack 01". To βίντεο του κομματιού αυτού απεικονίζει ένα σόου από μαριονέτες, οι οποίες αντικατοπτρίζουν την ανθρώπινη ιστορία (οι άνθρωποι συνεχώς σκοτώνονται μεταξύ τους), κατόπιν μαριονέτες πολιτικούς που χειρίζονται τους πολίτες και, τέλος, τον Χάρο να χειρίζεται αυτός τους πολιτικούς ηγέτες και να πατάει ένα 'κόκκινο' κουμπί, δηλώνοντας την "επανεκκίνηση" της ανθρωπότητας.

Σε συνέντευξη πριν την κυκλοφορία του άλμπουμ, ο ρυθμικός κιθαρίστας του συγκροτήματος Zacky Vengeance το περιέγραψε σαν "πάνω κάτω τελείως aggro (aggresive)". Το συγκρότημα πειραματίστηκε πολύ με νέους ήχους στο άλμπουμ, κυρίως χρησιμοποιώντας progressive metal, thrash metal, μερικές δόσεις black metal και metalcore, καθώς και screaming vocals. Αξιοσημείωτο είναι και το τραγούδι "Exist", όπου ο Neil deGrasse Tyson ακούγεται στα τελευταία λόγια του κομματιού, τα οποία ο ίδιος είχε γράψει αποκλειστικά για το άλμπουμ. Γενικά όμως αφήνεται να εννοηθεί η μελλοντική πειραματική ενασχόληση του συγκροτήματος ειδικά με progressive metal ήχους.

Στιλ και επιρροές
-----------------

Το συγκρότημα έχει αναφέρει συγκροτήματα όπως οι Guns N' Roses, Iron Maiden, Pantera, Bad Religion, Dream Theater, Motörhead, Megadeth, Metallica, Black Sabbath, Led Zeppelin, The Rolling Stones, AC/DC, NOFX, Suicidial Tendencies, Misfits, Slayer, The Vandals, Rage Against the Machine, Korn, Deftones και AFI ως τις καλλιτεχνικές τους επιρροές.

Το υλικό των Avenged Sevenfold εκτείνεται σε πολλά είδη μουσικής και εξελίχθηκε κατά την πορεία του συγκροτήματος. Αρχικά, το πρώτο άλμπουμ του συγκροτήματος Sounding the Seventh Trumpet αποτελείτο σχεδόν αποκλειστικά από metalcore ήχους. Όμως, υπήρχαν και αρκετές παραλλαγές σ' αυτό το είδος, πιο συγκεκριμένα στο τραγούδι "Streets", που υιοθετεί ένα punk στυλ και στο "Warmness on the Soul", που είναι μια piano-ballade. Στο Waking the Fallen, το συγκρότημα συνέχισε να έχει το σύγχρονο metalcore στιλ, αλλά προσέθεσε περισσότερα clean vocals και πιο επαγγελματικά και περίπλοκα μουσικά στοιχεία. Στο DVD του συγκροτήματος All Excess, ο παραγωγός Andrew Mudrock ξεκαθάρισε ότι: "Όταν γνώρισα το συγκρότημα μετά από την κυκλοφορία του Sounding the Seventh Trumpet και πριν ηχογραφήσουν το Waking the Fallen, ο M. Shadows μου είπε 'Αυτό το άλμπουμ είναι screaming. Το άλμπουμ που θέλουμε να κάνουμε θα είναι μισό screaming και μισό τραγούδι. Δεν θέλω να κάνω scream πλέον. Και το άλμπουμ μετά από αυτό θα είναι μόνο τραγούδι.'"

Στο City of Evil, το τρίτο άλμπουμ των Avenged Sevenfold, το συγκρότημα αποφάσισε να εγκαταλείψει το είδος της metalcore, αναπτύσσοντας ένα περισσότερο hard rock στιλ. Το άλμπουμ "Avenged Sevenfold" αποτελείται από αρκετές παραλλαγές προς είδη που εμφανίζονταν λιγότερο στα κύρια hard rock και heavy metal τραγούδια του άλμπουμ, συγκεκριμένα στο "Dear God", που έχει στοιχεία από την country μουσική και στο "A Little Piece of Heaven", που επηρεάστηκε από τα τραγούδια το Broadway, με κύρια χρήση πνευστών και εγχόρδων στη θέση της ηλεκτρικής κιθάρας. Το Nightmare περιέχει περισσότερες παραλλαγές, συμπεριλαμβανομένης της piano μπαλάντας "Fiction" και μια επιστροφή στις αρχικές metalcore ρίζες τους στο τραγούδι "God Hates Us". Το συγκρότημα προφανώς άλλαξε από το πρώτο του άλμπουμ.

Μέλη συγκροτήματος
------------------

Τα μέλη του συγκροτήματος παίζουν περιστασιακά και άλλα μουσικά όργανα εκτός από αυτά που αναφέρονται παρακάτω.

|  |  |
| --- | --- |
| Μέλη
* M. Shadows – τραγούδι (1999–σήμερα)
* Zacky Vengeance – κιθάρα, δεύτερα φωνητικά (1999–σήμερα)
* Synyster Gates – κύριο κιθάρα, πιάνο, δεύτερα φωνητικά (2000–σήμερα)
* Johnny Christ – μπάσο, δεύτερα φωνητικά (2003–σήμερα)
* Brooks Wackerman – ντραμς (2016–σήμερα)
* The Rev – ντραμς, πιανο, δευτερα φωνητικα (foREVer)
* Arin Ilejay – ντραμς (2011–2015)
 | Πρώην μέλη* Matt Wendt – μπάσο (1999–2000)
* Justin Sane – μπάσο (2000–2002)
* Dameon Ash – μπάσο (2002–2003)
 |

Περιστασιακά μέλη* Mike Portnoy – drums (2010)


### Timeline

Δισκογραφία
-----------

Studio άλμπουμ
* *Sounding the Seventh Trumpet* (2001)
* *Waking the Fallen* (2003)
* *City of Evil* (2005)
* *Avenged Sevenfold* (2007)
* *Nightmare* (2010)
* *Hail to the King* (2013)
* *The Stage* (2016)
* *Life Is but a Dream...* (2023)

Παραπομπές
----------

1. ↑  Harding, Cortney (26 Ιουλίου 2010). «Avenged Sevenfold Returns with 'Nightmare' After Drummer's Death». *Billboard.com*. Ανακτήθηκε στις 8 Νοεμβρίου 2014.
2. ↑  «RIAA's Gold & Platinum Program searchable database». Αρχειοθετήθηκε από το πρωτότυπο (Search Term: Avenged Sevenfold) στις 17 Ιανουαρίου 2010. Ανακτήθηκε στις 18 Μαΐου 2011.
3. ↑  Total Sales figures based on Nielsen Soundscan (November 2010)
4. ↑  Decker, Ashley (Οκτώβριος 2003). «Interviews: Avenged Sevenfold». *Skratch Magazine*. Αρχειοθετήθηκε από το πρωτότυπο στις 21 Φεβρουαρίου 2008. Ανακτήθηκε στις 8 Νοεμβρίου 2014. CS1 maint: Unfit url (link)
5. ↑  Interview with Jacky Bam Bam (*93.3 WMMR Radio)*. Transcribed on a fanblog.
6. ↑  «Avenged Sevenfold». Monsters and Critics. they released two demos in the years 1999 and 2000, entitled "1999 Demo" and "2000 Demo".
7. ↑  «Discography listing». *Metalkingdom.net*. Αρχειοθετήθηκε από το πρωτότυπο στις 9 Νοεμβρίου 2014. Ανακτήθηκε στις 8 Νοεμβρίου 2014. , including the two demos
8. ↑  Fuoco, Christina Fuoco. «Avenged Sevenfold». *Allmusic.com*. Rovi. Ανακτήθηκε στις 8 Νοεμβρίου 2014.
9. ↑  Brace, Eric. "The Circuit." *The Washington Post*. Accessed via LexisNexis. "Cleveland's excellent envelope-pushing metal band Mushroomhead performs Wednesday night at Jaxx (703-569-5940), along with Shadows Fall, Avenged Sevenfold and High on Fire." October 18, 2002.
10. ↑  «Take Action Tour 2003». NinerOnline. 19 Σεπτεμβρίου 2003. Αρχειοθετήθηκε από το πρωτότυπο στις 6 Μαΐου 2009.
11. ↑  "Artists to Watch: Avenged Sevenfold." *Billboard*. "Orange County, Calif.'s Avenged Sevenfold stands at a crossroads. Kielty, Tom "Music Review The Vans Off the Wall Tour Suicide Machines, the Unseen and Avenged Sevenfold" *The Boston Globe*. Accessed via LexisNexis. "Earlier, Avenged Sevenfold showed a dramatic flair, opening its set with a sample of the theme from "The Exorcist" before combining impressive harmonies with a muscular melody that recalled early A.F.I."
12. ↑  Vans Warped Tour 2003 News *Unrated Magazine*. Publicity Release.
13. ↑  "Headbanger's Ball spawns second compilation" *BPI Entertainment News Wire*. "Here is the MTV2 Headbanger's Ball, Volume 2" track list... Disc one... 'Unholy Confessions,' Avenged Sevenfold." August 2, 2004.
14. ↑  Margo Whitmire (15 Ιουνίου 2005). «Coldplay Earns First Billboard 200 No. 1». Billboard.
15. ↑  «Avenged Sevenfold's "City of Evil" Unleashed June 7». Market Wire. 22 Ιουνίου 2005.
16. 1 2  «Warped Tour outlasted by putting teenagers' interests first». The Orange County Register. 6 Ιουλίου 2005. We were lumped into metalcore, but with this record we really wanted to get out of it... We didn't even know why we were screaming. One day, we were just like, '(Bleep) this, there's no way we're gonna scream on the next record.'
17. ↑  "Avenged Sevenfold: City of Evil." *The New Zealand Herald* accessed via LexisNexis. September 11, 2005. "But City Of Evil is some of the most exciting and epic rock'n'roll around at the moment. In fact, this album is a snorting and snarling mongrel that is as much for fans of classic rock as it is for those into metal."
18. ↑  «Avenged Sevenfold Interview». Blistering. Αρχειοθετήθηκε από το πρωτότυπο στις 29 Μαΐου 2012.
19. ↑  «Avenged Sevenfold's Jimmy "The Rev" Sullivan Dead at 28». Rolling Stone. 29 Δεκεμβρίου 2009. Αρχειοθετήθηκε από το πρωτότυπο στις 15 Μαρτίου 2010.
20. ↑  «Avenged Sevenfold's Cities Of Evil Tour 2005 to Begin October». *Market Wire*. Warner Bros. Records. 13 Σεπτεμβρίου 2005.
21. ↑  Moss, Corey Avenged Sevenfold: Appetite for Destruction *MTV*.
22. ↑  «Roadrunnerrecords.com». Roadrunnerrecords.com. Αρχειοθετήθηκε από το πρωτότυπο στις 4 Μαρτίου 2012. Ανακτήθηκε στις 18 Σεπτεμβρίου 2010.
23. ↑  Chris Harris (19 Μαΐου 2006). «Avenged Sevenfold Confirmed for Ozzfest's Main Stage». MTV News.
24. ↑  Corey Moss (4 Οκτωβρίου 2006). «Avenged Sevenfold Seek Rat-Infested Garage to Record Next LP». MTV News.
25. ↑  «Avenged Sevenfold Brings "All Excess" to the Big Screen». Market Wire. 11 Ιουλίου 2007.
26. ↑  «Eagles Fly Past Britney to Debut at No. 1"». *Billboard.com*. 7 Νοεμβρίου 2007.
27. ↑  «Avenged Sevenfold Won Kerrang's 'Album of the Year' Award». Ultimate Guitar. 22 Αυγούστου 2008.
28. 1 2  «Zacky Vengeance: Avenged Sevenfold Would've 'Scared the Emo Kids' on Warped Tour». Buzznet.com. 13 Σεπτεμβρίου 2010. Ανακτήθηκε στις 18 Σεπτεμβρίου 2010.
29. ↑  «Kerrang! Maiden Heaven track listing revealed!». Kerrang!. 25 Ιουνίου 2008. Αρχειοθετήθηκε από το πρωτότυπο στις 26 Ιουνίου 2008.
30. ↑  «Avenged Sevenfold to Cover Black Sabbath». Metal Hammer. 21 Ιανουαρίου 2009.
31. ↑  «We Wanted to Cover Mr. Bungle». Metal Hammer. 27 Ιανουαρίου 2009.
32. ↑  «Rock on the Range». *Avenged Sevenfold Official Website*. Αρχειοθετήθηκε από το πρωτότυπο στις 17 Φεβρουαρίου 2009.
33. ↑  «Avenged Sevenfold Perform with Slash». Metal Hammer. 17 Απριλίου 2009.
34. ↑  «RoadRunnerRecords.com». RoadRunnerRecords.com. Αρχειοθετήθηκε από το πρωτότυπο στις 27 Νοεμβρίου 2011. Ανακτήθηκε στις 18 Σεπτεμβρίου 2010.
35. ↑  «Autopsy for Avenged Sevenfold Drummer Inconclusive – ABC News». Abcnews.go.com. Ανακτήθηκε στις 18 Σεπτεμβρίου 2010.
36. ↑  Jon Wiederhorn (9 Ιουνίου 2010). «Avenged Sevenfold Drummer Died of Accidental Overdose». *Rolling Stone*. Αρχειοθετήθηκε από το πρωτότυπο στις 22 Σεπτεμβρίου 2010. Ανακτήθηκε στις 18 Σεπτεμβρίου 2010.
37. ↑  «Ryansrockshow.com». Ryansrockshow.com. 4 Ιανουαρίου 2010. Ανακτήθηκε στις 18 Σεπτεμβρίου 2010.
38. ↑  «Facebook.com». Facebook.com. Ανακτήθηκε στις 18 Σεπτεμβρίου 2010.
39. ↑  «Avenged Sevenfold». Rock Sound.
40. ↑  «Avenged Sevenfold». Rock in Town. Αρχειοθετήθηκε από το πρωτότυπο στις 11 Αυγούστου 2015. Ανακτήθηκε στις 10 Ιουνίου 2015.
41. ↑  «AvengedSevenfold.com». AvengedSevenfold.com. Αρχειοθετήθηκε από το πρωτότυπο στις 22 Αυγούστου 2010. Ανακτήθηκε στις 18 Σεπτεμβρίου 2010.
42. ↑  «AVENGED SEVENFOLD To Release *Nightmare* Single This Month». *Blabbermouth.net*. Roadrunner Records. 7 Μαΐου 2010. Αρχειοθετήθηκε από το πρωτότυπο στις 11 Μαΐου 2010. Ανακτήθηκε στις 12 Μαΐου 2010.
43. 1 2  «Avenged Sevenfold *Nightmare* – Further Details Made Available!». Metal Hammer. 7 Μαΐου 2010. Αρχειοθετήθηκε από το πρωτότυπο στις 10 Μαΐου 2010. Ανακτήθηκε στις 12 Μαΐου 2010.
44. ↑  «Late AVENGED SEVENFOLD Drummer 'Appears' On Band's New Album». *Blabbermouth.net*. Roadrunner Records. 14 Μαΐου 2010. Αρχειοθετήθηκε από το πρωτότυπο στις 17 Μαΐου 2010. Ανακτήθηκε στις 14 Μαΐου 2010.
45. ↑  «Avenged Sevenfold Tops Billboard 200». *Billboard*. 4 Αυγούστου 2010. Αρχειοθετήθηκε από το πρωτότυπο στις 7 Αυγούστου 2010. Ανακτήθηκε στις 5 Αυγούστου 2010.
46. ↑  «Message from A7X». Facebook. 20 Ιανουαρίου 2011.
47. 1 2  «News | Avenged Sevenfold announce Arin Ilejay as new drummer». Alt Press. 20 Ιανουαρίου 2011. Ανακτήθηκε στις 6 Ιουλίου 2011.
48. ↑  «Avenged Sevenfold craft new track for 'Call of Duty' << Music News». Myspace.com. Ανακτήθηκε στις 6 Ιουλίου 2011.
49. ↑  «Schon 60.000 Eintrittskarten für Ring und Park verkauft». Rock am Ring. 13 Ιανουαρίου 2011. Αρχειοθετήθηκε από το πρωτότυπο στις 16 Ιανουαρίου 2011. Ανακτήθηκε στις 10 Ιουνίου 2015.
50. ↑  «Ultimate Guitar». Ultimate Guitar. 26 Αυγούστου 2011. Ανακτήθηκε στις 19 Οκτωβρίου 2011.
51. ↑  Ouellette, Mary (24 Σεπτεμβρίου 2012). «Avenged Sevenfold Unleash New Song 'Carry On' for 'Call of Duty: Black Ops II' Video Game». Loudwire. Ανακτήθηκε στις 24 Σεπτεμβρίου 2012.
52. ↑  «Avenged Sevenfold Singer Says New Album Is 'Coming Along Nicely'». Blabbermouth.net. 15 Νοεμβρίου 2012. Αρχειοθετήθηκε από το πρωτότυπο στις 27 Σεπτεμβρίου 2013. Ανακτήθηκε στις 17 Νοεμβρίου 2012.
53. ↑  «AVENGED SEVENFOLD Confirmed To Enter Studio Next Month». Blabbermouth.net. 21 Δεκεμβρίου 2012. Αρχειοθετήθηκε από το πρωτότυπο στις 21 Δεκεμβρίου 2012. Ανακτήθηκε στις 21 Δεκεμβρίου 2012.
54. ↑  «M Shadows Wants The New Avenged Sevenfold Album To Be A Metal/Rock Classic». Metal Hammer. 13 Φεβρουαρίου 2013. Αρχειοθετήθηκε από το πρωτότυπο στις 21 Ιουνίου 2013. Ανακτήθηκε στις 10 Ιουνίου 2015.  "The new album has a lot more of a Sabbath and Zeppelin feel to it", he states. "There's definitely more Sabbath in what we're writing, and we're proud of 'Carry On', but this album is going to be on a whole new level. We're shooting for late January, early February [to enter the studio] and to have the album out in the summer. I'm pretty sure that we're looking to go overseas first, so you guys will be seeing it before everyone else... We're going back to Sabbath stuff. We're looking at blues chords they're playing most of their stuff in. We're listening to Zeppelin. We're going backwards with what we want this record to feel like. I wanna write a classic metal record, a classic rock record in 2013."
55. ↑  «Avenged Sevenfold Reveal Cover Art, Title, and Release Date of New Album».
56. ↑  «Avenged Sevenfold influences». MTV. Ανακτήθηκε στις 1 Οκτωβρίου 2012.
57. ↑  «Avenged Sevenfold Bassist Interviewed On Spokane's Rock 94 And 1/2 (Video) - Blabbermouth.net». *BLABBERMOUTH.NET*.
58. ↑  Fuoco, Christina. «Avenged Sevenfold». Allmusic. Ανακτήθηκε στις 20 Ιουλίου 2011.
59. ↑  «Avenged Sevenfold: Sounding the Seventh Trumpet». Global Domination. 20 Δεκεμβρίου 2007. Αρχειοθετήθηκε από το πρωτότυπο στις 25 Οκτωβρίου 2008.
60. ↑  Weiderhorn, Joe (2005-06-09). «Avenged Sevenfold Salute Dimebag, Shun Metalcore On Evil». MTV. .
61. ↑  «Avenged Sevenfold Biography». Rolling Stone. Αρχειοθετήθηκε από το πρωτότυπο στις 24 Σεπτεμβρίου 2015. Ανακτήθηκε στις 14 Ιουνίου 2015.
62. ↑  «Upcoming shows». Avenged Sevenfold. 2 Ιουλίου 2011. Αρχειοθετήθηκε από το πρωτότυπο στις 7 Ιουλίου 2011. Ανακτήθηκε στις 6 Ιουλίου 2011.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Avenged Sevenfold** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 158730069
* LCCN: no2005075475
* ISNI: 0000 0001 0675 4573
* GND: 16044286-2
* BNF: cb15929384p (data)
* MusicBrainz: 24e1b53c-3085-4581-8472-0b0088d2508c
* NKC: xx0195106

 |

 |

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Μουσική
 |

 |